Na temelju članka 20. stavka 2. Zakona o predškolskom odgoju i obrazovanju („Narodne novine“, broj 10/97, 107/07, 94/13 i 98/19), članka 6. Odluke o načinu ostvarivanja prednosti pri upisu djece u Dječji vrtić Sušak („Službene novine Grada Rijeke“, br. 15/18) i članka 41. Statuta Dječjeg vrtića Sušak, od 11. ožujka 2019. godine, Upravno vijeće Dječjeg vrtića Sušak, na sjednici održanoj 5. svibnja 2021. godine, donijelo je

**PRAVILNIK O IZMJENAMA I DOPUNI**

**PRAVILNIKA O UPISU DJECE U DJEČJI VRTIĆ SUŠAK**

Članak 1.

U Pravilniku o upisu djece u Dječji vrtić Sušak, od 18. svibnja 2020. godine, u članku 8. stavak 4. mijenja se i glasi:

„Način, vrijeme i mjesto podnošenja Zahtjeva utvrđuje Ravnatelj Ustanove te se objavljuje putem mrežnih stranica i oglasnih ploča Ustanove.“

Iza stavka 9. dodaje se novi stavak 10. koji glasi:

„Raspored djece iz prethodnog stavka podložan je promjenama ovisno o potrebama organiziranja odgojno-obrazovnih skupina u novoj pedagoškoj godini.“

Članak 2.

U članku 11. stavak 3. mijenja se i glasi:

„Način podnošenja prijave uredit će se Odlukom iz članka 4. stavka 1. ovog Pravilnika.“

Članak 3.

U članku 19. stavak 2. mijenja se i glasi:

„Lista reda prvenstva objavljuje se na mrežnim stranicama i oglasnoj ploči sjedišta Ustanove.“

Članak 4.

U članku 31. stavak 2. mijenja se i glasi:

„Konačni rezultati upisa objavljuju se na mrežnim stranicama i oglasnoj ploči sjedišta Ustanove.“

Članak 5.

Ovaj Pravilnik o izmjenama i dopuni Pravilnika o upisu djece u Dječji vrtić Sušak stupa na snagu osmoga dana od dana objave na oglasnoj ploči Ustanove.

KLASA: 021-20/21-01/02

URBROJ: 2170/01-54-19-01-21-01

 PREDSJEDNICA UPRAVNOG VIJEĆA

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 Tamara Martinčić

Ovaj Pravilnik objavljen je na oglasnoj ploči Ustanove dana 6. svibnja 2021. godine, a stupa na snagu dana 14. svibnja 2021. godine.

 RAVNATELJICA

\_\_\_\_\_\_\_\_\_\_\_\_\_\_\_\_\_\_\_\_\_

 Milena Vuletić